钦定古今图书集成/明伦汇编/官常典/第722卷 > 潘盎
## 钦定古今图书集成/明伦汇编/官常典/第722卷 > 潘盎

按《广西通志》：盎，苍梧人。儒衣持翣，言动不群，或谓其
有先知。侬智高至苍梧，索盎至，问之曰：“君视吾形貌
有异哉？”盎曰：“相止贼耳，何异也？”又问曰：“梧城何日可
下？”曰：“虽经岁亦不下。”复问：“吾欲奄有岭海长王南表，
何如？”曰：“殄灭不久，何王之有？”智高大怒，遂害之，盎不
为改容。